smcproject/ml-wiki-sentences huggingface dataset:
തുടർന്ന് രക്ഷാധികാരം വീണ്ടെടുക്കാൻ വള്ളുവകോനാതിരി മാമാങ്കാഘോഷത്തിനിടെ സാമൂതിരിയെ വധിക്കാനായി ചാവേറുകളെ അയച്ചു തുടങ്ങി.
വള്ളുവകോനാതിരിയിൽ നിന്നും മലപ്പുറവും സമീപ പ്രദേശവും കീഴടക്കിയ വരക്കൽ പാറനമ്പി കോട്ടക്കുന്നിനു മുകളിൽ ഒരു കോട്ട നിർമിച്ചു, ആ കോട്ടയുടെ പടികളാണ് കുന്നിന്റെ താഴെ ഇന്ന് വാണിജ്യ കേന്ദ്രമായ കോട്ടപ്പടിയും നിലമ്പൂർ റോഡിലെ മൂന്നാം പടിയും എന്നറിയ പെടുന്ന സ്ഥലങ്ങൾ.
പാറനമ്പി കോട്ടപ്പടി കേന്ദ്രമാക്കി ഏറനാട് ഭരിക്കുകയും കോട്ടക്കുന്നു കോട്ട കേന്ദ്രമാക്കി വള്ളുവനാടിനും മറ്റു നാട്ടുരാജ്യങ്ങൾക്കും എതിരെ സൈനിക നടപടി തുടരുകയും ചെയ്തു .
ചെറുപുഴ ചേരുന്ന കടലുണ്ടി പുഴയുടെ ഭാഗം സാമൂതിരി കീഴടക്കിയോതോടെ ആ ഭാഗങ്ങളിൽ നിന്നുള്ള ചരക്കുകൾ തുറമുഖത്തു എത്തിക്കുന്നതിൽ മലപ്പുറത്ത്‌ വെച്ചു നികുതി കൊടുക്കേണ്ട അവസ്ഥ വന്നു.
അല്ലെങ്കിൽ മലപ്പുറത്തു വെച്ച് കോഴിക്കോട്ടെ കച്ചവടകാർക്കു വിൽക്കേണ്ടി വന്നു ഇതു ആ മേഖലയിൽ കൂട്ടിലങ്ങാടി എന്ന ചെറു വാണിജ്യ കേന്ദ്രം ഉയർന്നു വരുവാൻ കാരണമായി.
കോട്ടക്കൽ ഭരണാധികാരി പുന്ത്രകോനാതിരിയുമായി ഉണ്ടായ ഒരു യുദ്ധത്തിൽ അന്നത്തെ പാറനമ്പി പരാജയപ്പെടുകയും ശത്രു സൈനികരുടെ തടവിലാക്കുകയും ഇതറിഞ്ഞ മലപ്പുറത്തെ മാപ്പിള കച്ചവടകാർ പട പൊരുതി അദ്ദേഹത്തെ മോചിപ്പിക്കുകയുമുണ്ടായി.
ഇതിൽ സന്തുഷ്ടനായ പാറനമ്പി കടലുണ്ടി പുഴ യുടെ സമീപം ഇന്ന് പ്രസിദ്ധമായ ജുമാപള്ളി നിർമിക്കുകയും ആ പള്ളിയുടെ പരിസരങ്ങളിൽ മാപ്പിള കച്ചവടക്കാർ വലിയങ്ങാടി എന്നറിയപെടുന്ന വാണിജ്യകേന്ദ്രമാക്കി മാറ്റുകയും ചെയ്തു.
ഇതോടെ 1700 കളുടെ തുടക്കത്തിൽ മലപ്പുറം ഒരു സൈനിക കേന്ദ്രം എന്നതിന് അപ്പുറം ഒരു വാണിജ്യ കേന്ദ്രമായി മാറുകയും ചെയ്യുകയായിരുന്നു
സാമൂതിരിയുടെ സൈനിക നടപടികൾ വള്ളുവനാടിനു പുറമെ പാലക്കാട്‌ ഭരണാധികാരി പാലക്കാട്ടെ അച്ഛനും ഭീഷണിയായപ്പോൾ പാലക്കാട്ടെ അച്ഛൻ മൈസൂർ വൊഡയാർ രാജാവിന്റെ ഡിണ്ടികൽ ഗവർണർ ഹൈദരാലിയോട് സഹായം അഭ്യർത്ഥിക്കുകയും ഹൈദരാലിയുടെ സൈന്യം മലബാർ കീഴടക്കുകയും പരാജയം മനസിലാക്കിയ അന്നത്തെ സാമൂതിരി വെടിമരുന്നിനു തീ കൊളുത്തി ആത്മഹത്യ ചെയ്യുകയും ചെയ്തു.
ഇതോടെ സാമൂതിരി രക്ഷാധികാരം വഹിച്ചിരുന്ന മാമാങ്കം അവസാനിക്കുകയും ചെയ്തു.
ഇതിനിടയിൽ മൈസൂരിന്റെ ഭരണം ഹൈദരാലിയുടെ കയ്യിൽ വരുകയും ഹൈദരാലിയും ശേഷം മകൻ ടിപ്പു സുൽത്താനും മൈസൂർ കീഴിൽ മലബാറിന്റെ ഭരണാധികളായി മാറുകയും ചെയ്തു.
ടിപ്പുവിന്റെ കാലത്ത് മലപ്പുറം കോട്ട വികസിപ്പിക്കുകയും മൈസൂരിൽ നിന്നും പീരങ്കികളും വെടിമരുന്നും മറ്റും കൊണ്ടു വന്നു ഒരു ശക്തമായ സൈനിക കേന്ദ്രമാക്കി മാറ്റുകയും ചെയ്തു.
മലപ്പുറം കോട്ട കേന്ദ്ര മാക്കി പല റോഡുകൾ നിർമിച്ചു.
മലപ്പുറം- താമരശേരി റോഡ്, ഇന്നത്തെ ദേശീയ പാതയുടെ ഭാഗമായ മലപ്പുറം - പാലക്കാട്‌, മലപ്പുറം - ഫറോക്ക് റോഡ്, മലപ്പുറം - പരപ്പനങ്ങാടി റോഡ്, മലപ്പുറം - കൊളത്തൂർ- പട്ടാമ്പി റോഡ് തുടങ്ങിയ റോഡുകൾ അക്കാലത്തു നിർമിച്ച റോഡുകളായിരുന്നു.
മലബാറിന്റെ ആസ്ഥാനമായി ഫറോക് കേന്ദ്രമാക്കി ഒരു കോട്ട നിർമ്മികുവാൻ ടിപ്പു തീരുമാനിക്കുകയുണ്ടായി, പാലക്കാട്‌ കോട്ട, ഫറോക്ക് കോട്ട, പട്ടാമ്പിക്കു സമീപം രാമഗിരി കോട്ട, പാലൂർ കോട്ട തുടങ്ങിയ കോട്ടകളുമായും, താമരശേരി ചുരം, കാരക്കൂർ (നാടുകാണി ) ചുരം,സിസ്പാറ ചുരം, വാളയാർ ചുരം തുടങ്ങിയ ചുരങ്ങളു മായും ഈ റോഡുകൾ ബന്ധപെട്ടിരുന്നു
മൈസൂർ സുൽത്താൻമാരുടെ കാലത്ത് മലബാറിലെ റിസീവർ ഗവർണർ ആയിരുന്ന മദണ്ണ എന്ന ബ്രാഹ്മിണന്റെയും ടിപ്പുവിന്റെയും കാർഷിക പരിഷ്കാരങ്ങൾ കുടിയാന്മാരായ കർഷകകർക്കു അനുകൂലയും ജന്മികൾക്ക് പ്രതിക്കൂലവുമായും ഭവിച്ചു.
കാർഷിക ഉത്പാദത്തിന്റെ തോതനുസരിച് നികുതി പരിഷ്കാരങ്ങൾ നടത്തിയതും തരിശ് ഭൂമിയിൽ ആദ്യമായി കൃഷി ചെയുന്ന കർഷകർക്ക് കൃഷി ഭൂമിയുടെ ഉടമവകാശം നൽകിയതും, ജന്മിമാർക്കു അവരുടെ കൃഷിഉത്പന്നങ്ങൾക്കു നികുതി ചുമത്തിയതും പല ജന്മിമാർക്കു ടിപ്പുവിനോട് എതിർപ്പ് കൂടുവാൻ കാരണമായി.
പഴശ്ശി രാജാവ് , മഞ്ചേരി അത്തൻ കുരിക്കൾ തുടങ്ങിയ ജന്മിമാർ ബ്രിട്ടീഷുകാരുമായി ടിപ്പുവിനെതിരെ തിരിഞ്ഞു.
സാമൂതിരിയുടെ മഞ്ചേരിയിലെ കരം പിരിവുകാരും വെടിമരുന്ന് സൂക്ഷിപ്പുകാരുമായിരുന്നു മഞ്ചേരി അത്തൻ കുരികൾ.
ടിപ്പുവിന്റെ മഞ്ചേരിയിലെ ഭരണപ്രതിനിധിയായിരുന്നു വള്ളുവകോനാതിരിയുടെ ബന്ധത്തിൽ പ്പെട്ട മഞ്ചേരി കോവിലകം.
അത്തൻ കുരികൾ ഈ കോവിലകം ഇടിച്ചു തകർക്കുകയും ഇതറിഞ്ഞ ടിപ്പു സൈനിക നടപടിയിലൂടെ അത്തൻ കുരിക്കളെ പിടികൂടി മൈസൂരിൽ തടവിലാക്കുകയും ചെയ്തു.
മൂന്നാം ആഗ്ലോ മൈസൂർ യുദ്ധത്തിൽ പരാജയപെട്ട ടിപ്പു 1792 ലെ ശ്രീരംഗ പട്ടണം ഉടമ്പടി പ്രകാരം മലബാർ ബ്രിട്ടീഷ് സഖ്യ തിന് കൈമാറുകയും മലബാറിലെ അത്തൻ കുരികൾ അടക്കം എല്ലാ തടവുകാരെ മോചിപികുകയും ചെയ്തു.
മലപ്പുറം കോട്ട അത്തൻ കുരികളുടെ കീഴിൽ വരുകയും ചെയ്തു.
മലബാറിനെ ബ്രിട്ടീഷുകാർ ബോംബെ പ്രസിഡന്ഷ്യലുമായി ചേർത്തി നേരിട്ട് ബ്രിട്ടന്റെ കോളനിയാക്കി മാറ്റുകയും ചില ആളുകൾക്ക് മാത്രം നികുതി പിരിക്കാനുള്ള അധികാരം നൽകുകയും ചെയ്തു.
ഇതു ടിപ്പുവിനെതിരെ ബ്രിട്ടീഷുകാരെ സഹായിച്ച പഴശ്ശി രാജാവ്, അത്തൻ കുരികൾ തുടങ്ങിയവരുടെ എതിർപ്പിന് കാരണമായി.
പഴശ്ശി രാജാവ് ടിപ്പുവുമായി സഖ്യം കൂടുന്നു എന്നറിഞ്ഞ ബ്രിട്ടീഷുകാർ പല പ്രലോഭനങ്ങളും പഴശ്ശികും അത്തൻ കുരികൾക്കും നൽകുകയുണ്ടായി.
എന്നാൽ പ്രലോഭങ്ങളെ തള്ളികളഞ്ഞ അവർ ബ്രിട്ടീഷുകാർക്കെതിരെ നിരവധി സമരമുറകൾ നടത്തി.
1799 യിൽ ശ്രീരംഗപട്ടണത്തിൽ വെച്ചു ടിപ്പു കൊല്ലപ്പെട്ടത്തോടെ ബ്രിട്ടീഷുകാർ ഇവർക്കെതിരെ ശക്തമായി തിരിച്ചടിച്ചു.
1806ൽ പട്ടാമ്പികടുത്ത മപ്പാട്ടുകരയിൽ വെച്ച യുദ്ധത്തിൽ മഞ്ചേരി അത്തൻ കുരികൾ കൊല്ലപ്പെടുകയും അങ്ങനെ മലപ്പുറം കോട്ട ബ്രിട്ടീഷുകാരുടെ കീഴിൽ ആവുകയും ചെയ്തു.
മലപ്പുറം കുന്നിൻ മുകളിലെ മനോഹരമായ കാഴ്ചയും ഇളം കാറ്റും എല്ലാം ആ പ്രദേശത്തെ ബ്രിട്ടീഷുകാരുടെ സൈനിക കേന്ദ്രമാകുവാൻ കാരണമായി.
ചില ബ്രിട്ടീഷ് രേഖകളിൽ ഇന്ത്യയിലെ തന്നെ ഏറ്റവും മനോഹരമായ സൈനിക കേന്ദ്രങ്ങളിൽ ഒന്നായാണ് മലപ്പുറം കുന്നിനെ പരാമർശിക്കുന്നത്.
അക്കാലത്തെ ബ്രിട്ടീഷ് സാമ്രാജ്യത്തിന്റെ ഇന്ത്യയിലെ തെക്കേ ഭാഗത്തെ അവസാനത്തെ സൈനിക കേന്ദ്രമായും മലപ്പുറം അറിയപെട്ടിരുന്നു.
മലപ്പുറം കോട്ട പൊളിച്ചു അവിടെ ഒരു വെടി വെപ്പ് പരിശീലന കേന്ദ്രം നിർമ്മിക്കുകയുണ്ടായി.
അങ്ങനെ നൂറ്റാണ്ടുകളുടെ ചരിത്രം പറയുന്ന ആ കോട്ട ഇല്ലാതെയായി.
1800 കളിൽ തെക്കേ മലബാറിൽ മാപ്പിള കലാപങ്ങൾ എന്നറിയപ്പെട്ട ബ്രിട്ടീഷ് ജന്മി വിരുദ്ധ കലാപങ്ങൾ നിരവധി സൈനിക കേന്ദ്രങ്ങൾ മലപ്പുറത്തും പരിസര പ്രദേശത്തും സ്ഥാപിക്കുവാൻ കാരണമായി.
മലപ്പുറം സ്പെഷ്യൽ പോലീസ് എന്ന പേരിൽ ഒരു അർദ്ധ സൈനിക വിഭാഗത്തെ 1885ൽ മലപ്പുറത്തു സ്ഥാപിച്ചു.
1921ൽ മലബാർ സമരകാലത്ത് അതു മലബാർ സ്പെഷ്യൽ പോലീസ് എന്ന പേരിൽ ഉയർത്തി.
1921 മലബാർ സമരകാലത്ത് ലെയിൻസ്റ്റർ റെജിമെന്റ്, ഡോർസെറ്റ് രജിമെന്റ് തുടങ്ങി നിരവധി ബ്രിട്ടീഷ് സൈനിക വിഭാഗങ്ങൾ മലപ്പുറത്ത്‌ തമ്പടിച്ചു.
അന്ന് ഇംഗ്ലണ്ടിന്റെ ഭാഗമായിരുന്ന തെക്കൻ അയർലണ്ടിന്റെ സൈനിക വിഭാഗമായ ലെയിൻസ്റ്റർ റെജിമെന്റ് ബ്രിട്ടീഷ് സൈനികരുമായുള്ള അവസാനത്തെ സൈനിക സഖ്യമായിരുന്നു 1921ലെ മലപ്പുറത്തെ സൈനിക കേന്ദ്രം.
അതിനു ശേഷം തെക്കൻ അയർലണ്ട് സ്വന്തന്ത്ര റിപ്ലബിക് ആയി മാറി.
ബ്രിട്ടീഷ് ഭരണ കാലത്ത് കോട്ടകുന്നിൽ പട്ടാള കോടതി സ്ഥാപികുകയും നിരവധി സ്വാതന്ത്ര്യ സമര പോരാളികളെ വിചാരണ ചെയ്തു വധ ശിക്ഷ നടപ്പിലാക്കുകയും ചെയ്തിരുന്നു.
മലബാർ സമര നായകൻ വാരിയം കുന്നത്ത് കുഞ്ഞഅഹ്മദ് ഹാജിയെയും അദ്ദേഹത്തിന്റെ രണ്ടു സഹായികളെയും ബ്രിട്ടീഷ് കോടതി വിചാരണ ചെയ്തു വെടിവെച്ചു കൊന്നത് 1922 ജനുവരി 20 ഉച്ചയ്ക്ക് കോട്ടകുന്നിന്റെ വടക്കെ ചെരിവിലായിരുന്നു.
അവിടേ വെച്ചു തന്നെ അദ്ദേഹത്തിന്റെ മൃതദേഹവും മലയാളരാജ്യം എന്ന പേരിൽ അദ്ദേഹം സ്ഥാപിച്ച ബ്രിട്ടീഷ് വിമത രാഷ്ട്രത്തിന്റെയും രേഖകൽ അഗ്നികിരയാകുകയുണ്ടായി.
അദ്ദേഹത്തിന്റെ ഓർമ്മക്ക് കോട്ടകുന്നിന് താഴെ മലപ്പുറം നഗരസഭ ഒരു ടൗൺ ഹാൾ നിർമിച്ചിട്ടുണ്ട്
1947 ബ്രിട്ടീഷ് ഭരണത്തിന് ശേഷം മലപ്പുറത്തെ കോട്ട കുന്നു അടക്കം പല ബ്രിട്ടീഷ് സൈനിക കേന്ദ്രങ്ങൾ കേന്ദ്ര പ്രതിരോധ വകുപ്പിന് കീഴിൽ വന്നു.
പ്രമുഖ പട്ടാള ആസ്ഥാനം ഇന്നത്തെ കളക്ടറേറ്റാണ്.
കേരള പോലീസിന് കീഴിൽ വരുന്ന അർദ്ധ സൈനിക വിഭാഗമായ മലബാർ സ്പെഷ്യൽ പോലീസ് ഒഴികെ മറ്റുള്ള സൈനിക കേന്ദ്രങ്ങൾ നിർത്തലാക്കപെട്ടു.
1956ൽ മദ്രാസ് സംസ്ഥാനത്തിന്റെ ഭാഗമായിരുന്ന മലപ്പുറം ഉൾപ്പെടുന്ന മലബാർ ചേർത്തു കേരള സംസ്ഥാനം രൂപീകരിച്ചപോൾ മലബാർ സ്പെഷ്യൽ പോലീസിന്റെ ഒരു വിഭാഗത്തെ മദ്രാസ് സ്പെഷ്യൽ പോലീസ് എന്ന പേരിൽ തമിഴ് നാടിനു കൈമാറി.
കാൽപന്ത് കളിക്കു പേര് കേട്ട മലപ്പുറത്തു വിശാല മായ മൈതാനങ്ങൾ കുറവായിരുന്നു.
കോട്ടകുന്നിൽ അന്താരാഷ്ട്ര നിലവാരത്തിൽ ഒരു ഫുട്ബോൾ മൈതാനം നിർമ്മിക്കുവാൻ മലപ്പുറം നഗര സഭ നിരന്തരം ശ്രമിച്ചതിനു ഫലമായി 1996 കോട്ടക്കുന്നു മലപ്പുറം നഗരസഭ ക്കു ലഭിച്ചു.
എന്നാൽ പരിസ്ഥിതി ദുർബല പ്രദേശമായ കോട്ടകുന്നിൽ കുന്നിടിച്ചുള്ള നിർമാണം പാരിസ്ഥിക പ്രശ്നം ഉണ്ടാകും എന്ന് പഠനങ്ങൾ തെളിയിച്ചതിനാൽ ഫുട്ബോൾ മൈതാനം മഞ്ചേരിക്കു സമീപം പയ്യനാടിൽ നിർമിക്കുകയും പകരം കോട്ടകുന്നിൽ മനോഹരമായ പാർക്ക്‌ നിർമ്മിക്കുകയും ചെയ്തു.
ഇന്ന് അവിടെ ആർട്ട് ഗാലറി, അമ്യൂൺസ് മെന്റ് പാർക്ക്‌, ചിൽഡ്രൻസ് പാർക്ക്‌ തുടങ്ങി നിരവധി വിനോദ കേന്ദ്രങ്ങൾ നിർമിക്കപെട്ടിരിക്കുന്നു
കേരള സർക്കാരിന്റെ സ്ത്രീ ശാക്തീകരണ പദ്ധതിയായ കുടുംബശ്രീ പദ്ധതി മെയ്‌ 17, 1998ൽ അന്നത്തെ പ്രധാന മന്ത്രി അടൽ ബീഹാറി വാജ്പേയ് ഉത്ഘാടനം ചെയ്തത് കോട്ടക്കുന്നിൽ വെച്ചാണ്
ഓഗസ്റ്റ് 09, 2019 ലെ മഴയിൽ കോട്ടകുന്നിൽ ഉരുൾ പൊട്ടി ഒരു കുടുംബത്തിലെ കുഞ്ഞു അടക്കം മൂന്നു പേര് മരണപെടുകയുണ്ടായി.
ഗതാഗതസൗകര്യം
മലപ്പുറം ടൗണിൽ മഞ്ചേരി റോഡിൽനിന്ന് ഇടതുവശത്തേക്കുള്ള ആദ്യ റോഡുതന്നെ ഈ ടൂറിസ്റ്റ് കേന്ദ്രത്തിലേക്കാണ്.
ഈ റോഡിലൂടെ പോകുന്ന വാഹനങ്ങൾ കോട്ടക്കുന്നിൻെറ പ്രവേശനകവാടത്തിൽ പാർക്കിങ് ഫീ നൽകി നിർത്തിയിടേണ്ടതാണ്.
എന്നാൽ, കുന്നിനു മുകളിലേക്ക് വാഹനം നേരിട്ട് കൊണ്ടുപോകാനുദ്ദേശിക്കുന്നവർക്ക് ആദ്യറോഡിലൂടെ പോകാതെ മഞ്ചേരി റോഡിൽതന്നെ മൂന്നാംപടിക്കു സമീപം ഇടതുവശത്തേക്കുള്ള റോഡിലൂടെ പോയാൽ വാഹനങ്ങൾ നേരിട്ട് കോട്ടക്കുന്നിന് മുകളിലേക്ക് കൊണ്ടുപോകാം.
ഇപ്പോൾ ഒരാൾക്ക് പത്ത് എന്ന തോതിൽ പ്രവേശന ഫീസ് വാങ്ങുന്നുണ്ട്.
ചിത്രശാല‍ കോട്ടകുന്ന് ചിത്രങ്ങൾ മഴവീട് വാട്ടർ തീം പാ‍ർക്ക് അവലംബം കേരള വിനോദസഞ്ചാരവകുപ്പിന്റെ ഔദ്യോഗിക വെബ് സൈറ്റ് Archived 2007-10-24 at the Wayback Machine .
പുറത്തേക്കുള്ള കണ്ണികൾ Kottakkunnu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒരു അനൗദ്യോഗിക സൈറ്റ്
കോട്ട ജംഗ്ഷൻ തീവണ്ടിനിലയം
കോട്ട ജങ്ഷൻ തീവണ്ടിനിലയം ഒരു റെയിൽവേ സ്റ്റേഷൻ ആണ് വെസ്റ്റ് സെൻട്രൽ റെയിൽവേ നെറ്റ്വർക്ക് ഇന്ത്യ ടോൺസ് കോട്ട ൽ രാജസ്ഥാൻ .
വെസ്റ്റ് സെൻട്രൽ റെയിൽവേ മേഖലയിലെ കോട്ട റെയിൽവേ ഡിവിഷന്റെ ആസ്ഥാനമാണിത്.
ന്യൂഡൽഹി-മുംബൈ പ്രധാന പാതയിലെ ഒരു പ്രധാന സ്റ്റേഷനാണ് കോട്ട, കൂടാതെ രാജ്യത്തെ എല്ലാ പ്രധാന നഗരങ്ങളുമായി നേരിട്ട് ബന്ധമുണ്ട്.
170 ലധികം ട്രെയിനുകൾ സ്റ്റേഷനിൽ നിർത്തുന്നു.
കോട്ട - ദാമോ പാസഞ്ചർ, കോട്ട - ഇൻഡോർ ഇന്റർസിറ്റി എക്സ്പ്രസ്, കോട്ട - പട്ന എക്സ്പ്രസ്, കോട്ട - ശ്രീഗംഗനഗർ എക്സ്പ്രസ് എന്നിവയുൾപ്പെടെ നിരവധി പ്രധാന ട്രെയിനുകൾ കോട്ടയിൽ നിന്ന് ഉത്ഭവിക്കുന്നു.
നഗരത്തിന്റെ തെക്ക് ഭാഗത്തുള്ള രാജീവ് ഗാന്ധി നഗറിന് എതിർവശത്തായി സ്ഥിതിചെയ്യുന്ന ഡകാനിയ തലവ് സ്റ്റേഷൻ എന്ന മറ്റൊരു റെയിൽ‌വേ സ്റ്റേഷനും കോട്ട നഗരത്തിന് സേവനം നൽകുന്നു.
വൈദ്യുതീകരണം യാത്രക്കാരുടെ ചലനം
ഇന്ത്യൻ റെയിൽ‌വേയുടെ മികച്ച നൂറ് ബുക്കിംഗ് സ്റ്റേഷനുകളിൽ ഒന്നാണ് കോട്ട.
കുറിപ്പുകൾ പരാമർശങ്ങൾ ബാഹ്യ ലിങ്കുകൾ
കോട്ട ശിലാക്രമം ഇംഗ്ലീഷ് വിലാസം https://ml.wikipedia.org/wiki/Kota_Formation
ഇന്ത്യയിൽ ആന്ധ്രാപ്രദേശ്‌ സംസ്ഥാനത്ത് കാണുന്ന ഒരു ശിലാക്രമം ആണ്.
ഇത് തുടക ജുറാസ്സിക് കാലത്ത് നിന്നും ഉള്ള ഒരു ശിലാക്രമം ആണ്.
ഫോസ്സിലുകൾ
ദിനോസർ അടകം പല പുരാതന ജിവികളുടെയും ഫോസ്സിലുകൾ ഇവയിൽ നിന്നും കണ്ടു കിട്ടിയിട്ടുണ്ട്.
കണ്ടു കിട്ടിയ ഫോസ്സിലുകൾ Genus Species Location Stratigraphic position Material Notes Images
ബറപസോറസ്
B. tagorei
"അപുർണമായ ആറു ഫോസ്സിലുകൾ, തലയോട്ടി , പാദം എന്നിവ കിട്ടിയിടില്ല."
ദിനോസർ ഫോസ്സിൽ ബറപസോറസ്
C. indicus
പുർണമായ നിരവധി അസ്ഥികൂടങ്ങൾ (ഫോസ്സിലുകൾ)
ടെറാസോറസ് ഫോസ്സിൽ
ദണ്ഡകോസോറസ്
D. indicus
"ഇടുപ്പ് എല്ലിന്റെ ഒരു ഭാഗം."
ദിനോസർ ഫോസ്സിൽ
കോട്ടാസോറസ്
K. yamanpaliensis
"ഏകദേശം പുർണമായ അസ്ഥികൂടം തലയോടി ഒഴികെ ."
ദിനോസർ ഫോസ്സിൽ അവലംബം
കോട്ട കിനബാലു ചതുപ്പ് പ്രദേശം ഇംഗ്ലീഷ് വിലാസം https://ml.wikipedia.org/wiki/Kota_Kinabalu_Wetland_Centre
മലേഷ്യയിലെ കോട്ടകിനബാലു പ്രദേശത്ത് സ്ഥിതിചെയ്തിരുന്ന മൻഗ്രൂവ് വനത്തിന്റെ അവശിഷ്ടങ്ങളാണ് കോട്ട കിനബാലു ചതുപ്പ് പ്രദേശം .
ഇത് 24 ഹെക്ടർ വിസ്തൃതിയിൽ സ്ഥിതിചെയ്യുന്നു.
ലിഖാസ് ചതുപ്പ് , ലിഖാസ് മൻഗ്രൂവ് എന്നിവയായിരുന്നു ഇവയുടെ മുൻ പേരുകൾ.
ഇപ്പോൾ ഇവിടം കോട്ട കിനബാലു പക്ഷിസങ്കേതം എന്നറിയപ്പെടുന്നു.
ഇത് ഏകദേശം 20 ചതുപ്പ് പ്രദേശങ്ങൾ ചേർന്നതാണ്.
സബാഹ് വെറ്റ്ലാന്റ് ഇൻവെന്ററി കമ്മറ്റി 1986 ലാണ് ഈ ചതുപ്പ് പ്രദേശങ്ങൾ സംയോജിപ്പിച്ചത്.
ഇവിടുത്തെ താമസക്കാരായ അനേകം പക്ഷികളുടെ കൂടുകൂട്ടലും ഭക്ഷണംനൽകലും നടക്കുന്ന കേന്ദ്രമാണിവിടം.
വടക്കേ ഏഷ്യയിൽ നിന്നുള്ള അനേകം ദേശാടനപ്പക്ഷികളും ഇവിടെ വരാറുണ്ട്.
അനേകം മത്സ്യങ്ങളുടെയും ജലജീവികളുടെയും പ്രജനനകേന്ദ്രംകൂടിയാണിവിടം.
സബാഹിലെ ഫിഷറീസ് വകുപ്പ് ഇവിടം സംരക്ഷിതപ്രദേശമായി പ്രഖ്യാപിച്ചിരിക്കുന്നു.
ചുറ്റുപാടുമുള്ള ശുദ്ധജലസ്രോതസ്സുകളിൽ ഉപ്പ് കലരുന്നത് ഈ ചതുപ്പ് പ്രദേശങ്ങൾ തടയുന്നു.
അതോടൊപ്പം എക്കൽ അടിയുന്നതിനുസഹായിക്കുകയും ചെയ്യുന്നു.
പോഷകങ്ങൾ സംരക്ഷിക്കുന്നതിനും വിഷാംശം നീക്കം ചെയ്യുന്നതിനും ഈ പ്രദേശത്തിന്റെ ഘടന വലിയ സഹായം ചെയ്യുന്നു.
References പുറത്തേക്കുള്ള കണ്ണികൾ Sabah Wetlands Conservation Society Official website
കോട്ട തുവാ ജക്കാർത്ത ഇംഗ്ലീഷ് വിലാസം https://ml.wikipedia.org/wiki/Kota_Tua_Jakarta Jakarta History Museum was housed on the original town hall of 17th-century Batavia , the capital of Dutch East Indies and center of the Asian spice trade.
ഇന്തോനേഷ്യയിലെ ജക്കാർത്തയിലെ പ്രഥമമായ നഗരകേന്ദ്രം ഉൾക്കൊള്ളുന്ന ഒരു സമീപസ്ഥലമാണ് കോട്ട തുവാ ജക്കാർത്ത (ഇന്തോനേഷ്യൻ ഭാഷയിൽ "ജക്കാർത്ത ഓൾഡ് ടൗൺ"), ഔദ്യോഗികമായി കോട്ട തുവാ എന്നറിയപ്പെടുന്നു .
ഔഡ് ബറ്റാവിയ ("പഴയ ബറ്റാവിയ" എന്നതിന് ഡച്ച്), ബെനെഡൻസ്റ്റാഡ് ("താഴത്തെ നഗരം", വെൽറ്റെവ്രെഡൻ, ഡി ബോവൻസ്റ്റാഡ് ("അപ്പർ സിറ്റി") അല്ലെങ്കിൽ കോട്ട ലാമ ("പഴയ പട്ടണം" എന്നതിന് ഇന്തോനേഷ്യൻ) എന്നും ഇത് അറിയപ്പെടുന്നു.
സുഗന്ധവ്യഞ്ജന വ്യാപാരത്തിന്റെ പ്രതാപകാലത്ത് തുറമുഖ നഗരം VOC യുടെ ഏഷ്യൻ ആസ്ഥാനമായി പ്രവർത്തിച്ചിരുന്ന 17-ാം നൂറ്റാണ്ടിൽ ഡച്ച് ശൈലിയിലുള്ള ഘടനകൾ ഈ സൈറ്റിലുണ്ട്.
വടക്കൻ ജക്കാർത്തയിലും പടിഞ്ഞാറൻ ജക്കാർത്തയിലും (കെലുരഹാൻ പിനാങ്‌സിയ, തമൻ സാരി, കെലുരഹൻ റോ മലക, തംബോറ) 1.3 ചതുരശ്ര കിലോമീറ്റർ വ്യാപിച്ചുകിടക്കുന്നു.
ഗ്ലോഡോക്കിലെ ചൈനീസ് നഗരകേന്ദ്രം കോട്ട തുവയുടെ ഭാഗമാണ്.
ചരിത്രം 1740-ലെ ബറ്റേവിയയുടെ ഒരു ഭൂപടം.
നഗരത്തിന്റെ മതിലുകൾക്കും കിടങ്ങുകൾക്കുമുള്ള ബറ്റാവിയയുടെ വിസ്തീർണ്ണവും ഭൂപടത്തിന്റെ ഇടതുവശത്ത് (വടക്ക്) സുന്ദ കേലപ തുറമുഖവും ജക്കാർത്ത ഓൾഡ് ടൗണാണ്.
പ്രധാന ലേഖനം: ബറ്റാവിയ, ഡച്ച് ഈസ്റ്റ് ഇൻഡീസ് ജക്കാർത്ത പ്രദേശത്തെ ഡച്ചുകാരുടെ ആദ്യത്തെ മതിലുകളുള്ള സെറ്റിൽമെന്റായ പഴയ ബറ്റാവിയയുടെ ശേഷിപ്പാണ് കോട്ട തുവ.
സ്വന്തം കോട്ടയുള്ള ഒരു ഉൾഭിത്തിയുള്ള നഗരമായിരുന്നു അത്.
17-19 നൂറ്റാണ്ടുകളിൽ ഡച്ച് ഈസ്റ്റ് ഇൻഡീസിന്റെ ആദ്യകാല തലസ്ഥാനമായി സ്ഥാപിതമായപ്പോൾ ഈ പ്രദേശത്തിന് പ്രാധാന്യം ലഭിച്ചു.
ചുറ്റുമുള്ള കമ്പുങ്ങ് (ഗ്രാമങ്ങൾ), തോട്ടങ്ങൾ, നെൽവയലുകൾ എന്നിവയുമായി ഈ അകത്തെ മതിലുള്ള നഗരം വ്യത്യസ്തമായിരുന്നു.
പതിനാറാം നൂറ്റാണ്ടിൽ യൂറോപ്യൻ നാവികർ "ഏഷ്യയുടെ രത്നം" എന്ന് വിളിക്കപ്പെട്ട ഈ പ്രദേശം ദ്വീപസമൂഹത്തിലെ സുഗന്ധവ്യഞ്ജന വ്യവസായത്തിനുള്ളിലെ തന്ത്രപ്രധാനമായ സ്ഥാനം കാരണം വാണിജ്യ കേന്ദ്രമായിരുന്നു.
ഡച്ച് ഈസ്റ്റ് ഇന്ത്യ കമ്പനിയുടെ ആസ്ഥാനം
1526-ൽ, ഡെമാക് സുൽത്താനേറ്റ് അയച്ച ഫതഹില്ല, ഹിന്ദു പജാജരന്റെ തുറമുഖമായ സുന്ദ കേലപ ആക്രമിച്ചു.
അതിനുശേഷം അദ്ദേഹം അതിനെ ജയകർത്ത എന്ന് പുനർനാമകരണം ചെയ്തു.
15 ഹെക്ടർ മാത്രം വലിപ്പമുള്ള ഈ പട്ടണത്തിന് ഒരു സാധാരണ ജാവനീസ് ഹാർബർ ലേഔട്ട് ഉണ്ടായിരുന്നു.
1619-ൽ ജാൻ പീറ്റർസൂൺ കോയന്റെ നേതൃത്വത്തിൽ ഡച്ച് ഈസ്റ്റ് ഇന്ത്യാ കമ്പനി (VOC) ജയക്കാർത്തയെ നശിപ്പിച്ചു.
ഒരു വർഷത്തിനുശേഷം, പുരാതന കാലത്തെ ഡച്ച് പൂർവ്വികരായ ബറ്റാവിയറന്റെ പേരിൽ VOC "ബറ്റാവിയ" എന്ന പേരിൽ ഒരു പുതിയ നഗരം നിർമ്മിച്ചു.
ഈ നഗരം സിലിവംഗ് നദിയുടെ കിഴക്കൻ തീരത്ത്, ഇന്നത്തെ ഫതഹില്ല സ്ക്വയറിനു ചുറ്റുമുള്ള കേന്ദ്രമായിരുന്നു.
ബറ്റാവിയയിലെ നിവാസികളെ "ബറ്റവിയാനൻ" എന്ന് വിളിക്കുന്നു.
പിന്നീട് "ബെറ്റാവി" ആളുകൾ എന്ന് അറിയപ്പെട്ടു.
ബറ്റാവിയയിൽ അധിവസിച്ചിരുന്ന വിവിധ വംശീയ വിഭാഗങ്ങളുടെ പിൻഗാമികളാണ് ക്രിയോൾ പൗരന്മാർ.
1630-ൽ നഗരം മുൻ ജയകർത്തായുടെ അവശിഷ്ടമായ സിലിവുങ്ങിന്റെ പടിഞ്ഞാറൻ തീരത്തേക്ക് വ്യാപിച്ചു.
കോട്ട (കാസ്റ്റീൽ ബറ്റാവിയ), നഗരമതിൽ, പൊതുചത്വര, പള്ളികൾ, കനാലുകൾ, മരങ്ങൾ നിറഞ്ഞ തെരുവുകൾ എന്നിവയാൽ പൂർണ്ണമായ ഡച്ച് നഗര ആസൂത്രണമനുസരിച്ചാണ് നഗരം രൂപകൽപ്പന ചെയ്തിരിക്കുന്നത്.
കനാലുകളാൽ വേർതിരിച്ച നിരവധി ബ്ലോക്കുകളായി നഗരം ക്രമീകരിച്ചു.
ഒരു കലാപം ആരംഭിച്ചേക്കുമെന്ന് അധികാരികൾ ഭയപ്പെട്ടിരുന്നതിനാൽ, തദ്ദേശീയരായ ഒരു ജവാനും നഗര മതിലുകൾക്കുള്ളിൽ താമസിക്കാൻ അനുവദിച്ചില്ല.
ആസൂത്രിത നഗരമായ ബറ്റാവിയ 1650-ൽ പൂർത്തിയായി.
ഈസ്റ്റ് ഇൻഡീസിലെ VOC യുടെ ആസ്ഥാനമായി ഇത് മാറുകയും സുഗന്ധവ്യഞ്ജന വ്യാപാരത്തിൽ നിന്ന് അഭിവൃദ്ധി പ്രാപിക്കുകയും ചെയ്തു.
അവലംബം Kota Tua എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Works cited External links Sahabat Kota Tua Archived 2018-01-22 at the Wayback Machine .
കോട്ടം ഇംഗ്ലീഷ് വിലാസം https://ml.wikipedia.org/wiki/Kottam വയനാട്ടുകുലവന്റെ പള്ളിയറ
തെയ്യം കെട്ടിയാടിക്കുന്ന സ്ഥാനങ്ങൾക്ക് വടക്കെ മലബാറിൽ പറയുന്ന പേരാണ് കോട്ടം .
ഇവ സാധാരണയായി ചില സമുദായക്കാരുടെ കഴകം കൂടിയാണ്.
തീയ്യർ , മണിയാണി സമൂദായക്കാർക്ക് ഇത്തരം കോട്ടങ്ങൾ ഉണ്ട്.
ഇവിടങ്ങളിൽ സാധാരണയായി ഒരു വർഷത്തിൽ ഒന്ന് വീതം അടിയന്തരം എന്ന പേരിൽ തെയ്യം കെട്ട് നടക്കുന്നു.
കോട്ടങ്ങളിൽ പ്രതിഷ്ഠ അപൂർവ്വമാണ്.
വാൾ, പട്ട് തുടങ്ങിയവയായിരിക്കും പൂജിക്കുക.
ദിവസ പൂജ സാധാരണമല്ല.
ഭഗവതിക്കോട്ടം, ചാമുണ്ഡിക്കോട്ടം, വൈരജാതൻകോട്ടം, പൊട്ടൻ ദൈവത്തിന്റെ കോട്ടം, വേട്ടയ്ക്കൊരുമകൻകോട്ടം എന്നിവിടങ്ങളിൽ സാധാരണയായി തെയ്യം ഉണ്ടാവും.
ഗ്ലോറിയ ഡിഹാവെൻ
ഗ്ലോറിയ മിൽഡ്രെഡ് ഡിഹാവെൻ (ജീവിതകാലം: ജൂലൈ 23, 1925 - ജൂലൈ 30, 2016) ഒരു അമേരിക്കൻ അഭിനേത്രിയും ഗായികയുമായിരുന്നു.
മെട്രോ-ഗോൾഡ്വിൻ-മേയർ കമ്പനിയുടെ (എം.ജി.എം.) ഒരു കരാർ താരം ആയിരുന്നു അവർ.
കാലിഫോർണിയയിലെ ലോസ് ആഞ്ചലസിൽ ജനിച്ച ഡിഹാവെൻ, സംവിധായകനും നടനുമായിരുന്ന കാർട്ടൻ ഡിഹാവെന്റേയും നടിയായിരുന്ന ഫ്ലോറ പാർക്കർ ഡിഹാവന്റേയും മകളായിരുന്നു.
രണ്ടുപേരും മുൻ ഹാസ്യനാടക അഭിനേതാക്കളായിരുന്നു.
സിനിമകൾ
ചാർളി ചാപ്ലിന്റെ മോഡേൺ ടൈംസ് (1936) എന്ന ചിത്രത്തിലെ ഒരു ചെറിയ വേഷത്തിലൂടെ ബാലതാരമായാണ് അവർ തന്റെ കരിയർ ആരംഭിച്ചത്.
ശേഷം എംജിഎമ്മുമായി ഒരു കരാറിൽ ഒപ്പുവച്ചു.
ബെസ്റ്റ് ഫൂട്ട് ഫോർവേഡ് (1943), ദി തിൻ മാൻ ഗോസ് ഹോം (1944), സീൻ ഓഫ് ദി ക്രൈം (1949), സമ്മർ സ്റ്റോക്ക് (1950) തുടങ്ങിയ ചിത്രങ്ങളിൽ വേഷങ്ങൾ ചെയ്തിട്ടുള്ള അവർ 1944-ൽ നാളത്തെ താരമാകാൻ ഏറ്റവും സാധ്യതയുള്ള മൂന്നാമത്തെ അഭിനേതാവായി പ്രദർശകരാൽ തിരഞ്ഞെടുക്കപ്പെട്ടു.
സിനിമകൾ വർഷം നാമം കഥാപാത്രം കുറിപ്പുകൾ 1936 മോഡേൺ ടൈംസ് Gamin's sister Uncredited 1940 സൂസൻ ആന്റ് ഗോൾഡ് Enid കീപ്പിംഗ് കമ്പനി Evelyn Thomas 1941 ദ പെനാൽറ്റി Anne Logan ടൂ ഫേസ്ഡ് വുമൺ Debutante in ladies' room Uncredited 1943 ബെസ്റ്റ് ഫൂട്ട് ഫോർവേർഡ് Minerva തൌസന്റ്സ് ചിയർ Herself 1944 ബ്രോഡ്‍വേ റിതം Patsy Demming ടൂ ഗേൾസ് ആന്റ് എ സെയിലർ Jean Deyo സ്റ്റെപ്പ് ലിവ്‍ലി Christine Marlowe 1945 ബിറ്റ്‍വീൻ ടു വിമൻ Edna ദ തിൻ മാൻ ഗോസ് ഹോം Laurabelle Ronson 1948 സമ്മർ ഹോളിഡേ Muriel McComber 1949 സീൻ ഓഫ് ദ ക്രൈം Lili യെസ് സർ ദാറ്റ്സ് മൈ ബേബി Sarah Jane Winfield ദ ഡോക്ടർ ആന്റ് ദ ഗേള് Fabienne Corday 1950 ദ യെല്ലോ ക്യാബ് മാൻ Ellen Goodrich ത്രീ ലിറ്റിൽ വേർഡ്സ് Mrs. Carter De Haven സമ്മർ സ്റ്റോക്ക് Abigail Falbury I'll Get By Terry Martin 1951 Two Tickets to Broadway Hannah Holbrook 1953 Down Among the Sheltering Palms Angela Toland 1954 സോ ദിസ് ഈസ് പാരിസ് Colette d'Avril 1955 ദ ഗേൾ റഷ് Taffy Tremaine 1976 Won Ton Ton, the Dog Who Saved Hollywood President's girl 1 1978 ഈവനിംഗ് ഇൻ ബൈസെന്റിയം സോണിയ മർഫി 1979 ബോഗ് ജിന്നി ഗ്ലെൻ 1983 മാമാസ് ഫാമിലി (episode "Positive Thinking") സാലി നാഷ് 1984 Off Sides (Pigs vs. Freaks) Maureen Brockmeyer 1990 ലേഡീസ് ഓൺ സ്വീറ്റ് സ്ടീറ്റ് റൂത്ത് 1994 Outlaws: The Legend of O.B. Taggart 1997 ഔട്ട് ടു സീ വിവിയൻ സ്റ്റേജ് സെവൻത് ഹെവൻ (1955) ദ അൺസിങ്കബിൾ മോളി ബ്രൌൺ (1963) ദ സൌണ്ട് ഓഫ് മ്യൂസിക് (1964) ഗോൾഡൻ ബോയ് (1968) പ്ലാസാ സ്യൂട്ട് (1971) ഹലോ, ഡോളി (1973) നോ, നോ, നാനെറ്റ് (1983) എ ഹൈ-ടൈം സല്യൂട്ട് ടു മാർട്ടിൻ ആന്റ് ബ്ലെയ്ൻ (1991) (benefit concert) അവലംബം ↑
ഗ്ലോറിയ സ്റ്റുവാർട്ട് ഇംഗ്ലീഷ് വിലാസം https://ml.wikipedia.org/wiki/Gloria_Stuart
ഗ്ലോറിയ ഫ്രാൻസെസ്‍ സ്റ്റുവാർട്ട് (ജനനം: ഗ്ലോറിയ സ്റ്റുവാർട്ട് എന്ന പേരിൽ, ജീവിതകാലം: ജൂലൈ 4, 1910 – സെപ്റ്റംബർ 26, 2010) ഒരു അമേരിക്കൻ ചലച്ചിത്ര നടി, നാടക നടി, സാമൂഹ്യപ്രവർത്തക എന്ന നിലകൾ പ്രശസ്തയായ വനിതയായിരുന്നു.
പ്രീ-കോഡ് സിനിമകളിലെ അഭിനയത്തിലൂടെയാണ് അവർ ആദ്യം അറിയപ്പെട്ടിരുന്നതെങ്കിലും ജെയിംസ് കാമറൂണിന്റെ ടൈറ്റാനിക് (1997) എന്ന ചിത്രത്തിലെ നിരൂപക പ്രശംസ നേടിയ വേഷത്തിലൂടെ അവർ പിന്നീട് പ്രശസ്തി നേടി.
ഒരു സ്‌ക്രീൻ ആക്ടേഴ്‌സ് ഗിൽഡ് അവാർഡ്, ഒരു ഗോൾഡൻ ഗ്ലോബ് നാമനിർദ്ദേശം, ഒരു അക്കാദമി അവാർഡ് നാമനിർദ്ദേശം എന്നിവ അവർ നേടിയ അംഗീകാരങ്ങളിൽ ഉൾപ്പെടുന്നു.
86-ാം വയസ്സിൽ അക്കാദമി അവാർഡിന് നാമനിർദ്ദേശം ചെയ്യപ്പെട്ട അവർ 2020 ലെ കണക്കുകൾപ്രകാരം മികച്ച സഹനടി എന്ന വിഭാഗത്തിൽ അക്കാദമി അവാർഡ് നാമനിർദേശം ചെയ്യപ്പെട്ട ഏറ്റവും പ്രായം കൂടിയ വ്യക്തിയാണ്.
കാലിഫോർണിയയിലെ സാന്താ മോണിക്ക സ്വദേശിയായ ഗ്ലോറിയ 1920 കളിൽ തന്റെ വിദ്യാലയ ജീവിതകാലത്തുതന്നെ അഭിനയരംഗത്തേയ്ക്ക് കടന്നുവന്നിരുന്നു.
ബെർക്ക്‌ലിയിലെ കാലിഫോർണിയ സർവകലാശാലയിലെ വിദ്യാഭ്യാസത്തിനുശേഷം പ്രാദേശിക നാടകവേദികളിലും ലോസ് ഏഞ്ചലസിലെ സമ്മർ സ്റ്റോക്കിലും ന്യൂയോർക്ക് നഗരത്തിലും നാടകവേദികളിൽ വേഷങ്ങൾ അവതരിപ്പിച്ചു.
1932ൽ യൂണിവേഴ്സൽ പിക്ചേർസുമായി ഒരു സിനിമയിലേയ്ക്ക് കരാർ ഒപ്പുവയ്ക്കുകയും  “ ദ ഓൾഡ് ഡാർക്ക് ഹൌസ്” (1932), “ ദ ഇൻവിസിബിൾ മാൻ” (1933) തുടങ്ങിയ ഹൊറർ ചിത്രങ്ങളിലും ഷെർലി ടെമ്പിളിനോടൊപ്പം പൂവർ ലിറ്റിൽ റിച്ച് ഗേൾ (1936), റെബേക്ക ഓഫ് സണ്ണിബ്രൂക്ക് ഫാം (1938) തുടങ്ങി അനേകം സിനിമകളുടെ ഭാഗമാകുകയും ചെയ്തു.
“ ത്രീ മസ്കറ്റിയേഴ്സ്” (1939) എന്ന ചിത്രത്തിൽ  ക്യൂൻ ആൻ എന്ന കഥാപാത്രമായും അഭിനയിച്ചു.
1940 മുതൽ സ്റ്റുവർട്ട് തന്റെ ചലച്ചിത്ര ജീവിതം മന്ദഗതിയിലാക്കുകയും, പകരം ന്യൂ ഇംഗ്ലണ്ടിലെ പ്രാദേശിക നാടകവേദിയിൽ നാടകങ്ങളിൽ അഭിനയിക്കുകയും ചെയ്തു.
1945 ൽ, 20ത് സെഞ്ചുറി ഫോക്സിന്റെ ഒരു കരാർ നടിയെന്ന കാലാവധി അവസാനിച്ചശേഷം തന്റെ അഭിനയ ജീവിതം ഉപേക്ഷിച്ച സ്റ്റുവർട്ട് അടുത്ത മൂന്ന് പതിറ്റാണ്ടുകൾ ഒരു കലാകാരിയെന്ന നിലയിൽ ഒരു മികച്ച പ്രിന്ററായി ജോലി ചെയ്യുകയും പെയിന്റിംഗുകൾ, സെറിഗ്രാഫി, മിനിയേച്ചർ ബുക്കുകൾ, ബോൺസായ് എന്നിവ നിർമ്മിക്കുകയും ചെയ്തു.
ഈ കാലയളവിൽ അവർ നിരവധി കലാ മാതൃകകൾ നിർമ്മിക്കുകയും അവയിൽ പലതും ലോസ് ഏഞ്ചലസ് കൗണ്ടി മ്യൂസിയം ഓഫ് ആർട്ട്, മെട്രോപൊളിറ്റൻ മ്യൂസിയം ഓഫ് ആർട്ട് എന്നിവയിലെ ശേഖരങ്ങളുടെ ഭാഗമാണ്.
1970 കളുടെ അവസാനത്തിൽ സ്റ്റുവർട്ട് ക്രമേണ അഭിനയരംഗത്തേക്ക് മടങ്ങിയെത്തുകയും റിച്ചാർഡ് ബെഞ്ചമിൻറെ മൈ ഫേവറിറ്റ് ഇയർ (1982), വൈൽഡ്കാറ്റ്സ് (1986) എന്നിവയുൾപ്പെടെയുള്ള ചിത്രങ്ങളിൽ നിരവധി ബിറ്റ് ഭാഗങ്ങളിൽ പ്രത്യക്ഷപ്പെടുകയും ചെയ്തു.
ടൈറ്റാനിക്കിൽ (1997) 101-കാരിയായ റോസ് ഡോസൺ കാൽവർട്ടായി അഭിനയിച്ചുകൊണ്ട് അവർ മുഖ്യധാരാ സിനിമയിലേക്ക് ഒരു പ്രധാനപ്പെട്ട തിരിച്ചുവരവ് നടത്തുകയും ഇത് നിരവധി അംഗീകാരങ്ങളും ശ്രദ്ധയും നേടുകയും ചെയ്തു.
വിം വെൻഡേഴ്സിന്റെ ലാൻഡ് ഓഫ് പ്ലെന്റി (2004) എന്ന ചിത്രത്തിലായിരുന്നു അവരുടെ അവസാന ചലച്ചിത്ര പ്രകടനം.
2010 സെപ്റ്റംബറിൽ 100 വയസ്സുള്ള ഗ്ലോറിയ ശ്വാസകോശ സംബന്ധമായ അസുഖത്തെ തുടർന്ന് അന്തരിച്ചു.
അഭിനയത്തിനും കലാപരമായ ജീവിതത്തിനുംപുറമേ, ഒരു ആജീവനാന്ത പരിസ്ഥിതി, രാഷ്ട്രീയ പ്രവർത്തകയായിരുന്ന സ്റ്റുവർട്ട്, സ്ക്രീൻ ആക്ടേഴ്സ് ഗിൽഡിന്റെയും ഹോളിവുഡ് ആന്റി നാസി ലീഗിന്റെയും സഹസ്ഥാപകാംഗവുംകൂടിയായിരുന്നു.
ജീവിതരേഖ 1910-1929: ആദ്യകാല ജീവിതം
ഗ്ലോറിയ സ്റ്റുവാർട്ട് 1910 ജൂലൈ നാലാം തിയതി കാലിഫോർണിയയിലെ സാന്താ മോണിക്കയിലെ കുടുംബത്തിൽ രാത്രി 11:00 ന്, ആലീസിന്റെയും (മുമ്പ്, ഡീഡ്രിക്) ഫ്രാങ്ക് സ്റ്റുവാർട്ടിന്റെയും ആദ്യ കുട്ടിയായി  ജനിച്ചു.
മാതാവിലൂടെ, മൂന്നാം തലമുറ കാലിഫോർണിയക്കാരിയായിരുന്ന സ്റ്റുവർട്ടിന്റെ മാതൃ മുത്തശ്ശി ആലീസ് വോഗൻ അവരുടെ മാതാവ് ബെറില്ല (സ്റ്റുവർട്ടിന്റെ മുതുമുത്തശ്ശി) മിസോറിയിൽ നിന്ന് കാലിഫോർണിയയിലേക്ക് ഒരു മേൽക്കൂരയുള്ള വാഗണിലേയ്ക്കു താമസം മാറ്റി രണ്ടുവർഷത്തിനുശേഷം 1854-ൽ ഗോൾഡ് കൺട്രിയിലെ ഏഞ്ചൽസ് ക്യാമ്പിൽ ജനിച്ചു.
ഒറിഗോണിലെ ഡാളസ് സ്വദേശിയായ സ്റ്റുവർട്ടിന്റെ പിതാവ് സ്കോട്ടിഷ് വംശജനും സാൻ ഫ്രാൻസിസ്കോയിൽ നിയമം പഠിച്ച വ്യക്തിയുമാണ്.
അവളുടെ ജനനസമയത്ത്, അദ്ദേഹം സിക്സ് കമ്പനീസ് എന്ന സംഘടനയെ പ്രതിനിധീകരിക്കുന്ന ഒരു അഭിഭാഷകനായിരുന്നു.
സ്റ്റുവർട്ടിന് പതിനൊന്ന് മാസത്തിന് ശേഷം ജനിച്ച ഒരു ഇളയ സഹോദരനായ ഫ്രാങ്ക് ജൂനിയറും, മറ്റൊരു ഇളയ സഹോദരനായിരുന്ന തോമസുമാണ് (ഫ്രാങ്ക് ജൂനിയറിനുശേഷം രണ്ട് വർഷത്തിന് ശേഷം ജനിക്കുകയും, മൂന്നാമത്തെ വയസ്സിൽ നട്ടെല്ലിനു ബാധിച്ച മെനിഞ്ചൈറ്റിസ് മൂലം മരിക്കുകയും ചെയ്തു) സഹോദരങ്ങളായി ഉണ്ടായിരുന്നത്.
കുട്ടിക്കാലത്ത് മാതാവിനോടൊപ്പം ചർച്ച് ഓഫ് ക്രൈസ്റ്റ് വിശ്വാസം പിന്തുടർന്ന സ്റ്റുവർട്ട്, തുടർന്ന് ഒരു കത്തോലിക്കാ സ്കൂളിൽ പഠനത്തിനു ചേർന്നു.
യഥാർത്ഥത്തിൽ പ്രെസ്ബൈറ്റീരിയൻ ആയിരുന്ന പിതാവ്, അവളുടെ കുട്ടിക്കാലത്ത് ക്രിസ്ത്യൻ സയൻസിലേക്ക് പരിവർത്തനം ചെയ്തു.
സ്റ്റുവർട്ടിന് ഒൻപത് വയസ്സുള്ളപ്പോൾ, ഒരു വാഹനം കാലിൽ ഉരസിക്കൊണ്ടുപോയതിനേത്തുടർന്നുണ്ടായ പരിക്കിലെ അണുബാധയാൽ അവളുടെ പിതാവ് മരിച്ചു.
അദ്ധ്യാപികയെ തല്ലിയതിന് അവൾ ഗ്രേഡ് സ്കൂളിൽ നിന്ന് പുറത്താക്കപ്പെട്ടു ("സത്യം പറഞ്ഞാൽ, അവർ അത് അർഹിക്കുന്നു" എന്ന് അവൾ ഓർമ്മിച്ചു).
രണ്ട് കൊച്ചുകുട്ടികളെ വളർത്താൻ പ്രയാസപ്പെട്ട മാതാവ്, പ്രാദേശിക വ്യവസായി ഫ്രെഡ് ജെ. ഫിഞ്ചിന്റെ സഹായ നിർദ്ദേശം ഉടൻ അംഗീകരിച്ചു.
ഗ്ലോറിയ ഫേ ഫിഞ്ച് എന്ന പേര് ഉപയോഗിച്ചാണ് സ്റ്റുവർട്ട് സ്കൂളിൽ ചേർന്നത്.
മാതാപിതാക്കൾ അവൾക്ക് മധ്യനാമം നൽകിയിരുന്നില്ല, എന്നതിനാൽ പിതാവിന്റെ പേരായ ഫ്രാങ്കിന്റെ സ്ത്രൈണരൂപമായ  ഫ്രാൻസെസ് മധ്യനാമമായി സ്വീകരിച്ചു.
സാന്താ മോണിക്ക ഹൈസ്കൂളിൽ പഠനം നടത്തിയ സ്റ്റുവർട്ട് നാടകത്തിൽ സജീവമായി പങ്കെടുക്കുകയും ദി സ്വാൻ എന്ന സീനിയർ ക്ലാസ് നാടകത്തിലെ പ്രധാന കഥാപാത്രത്തെ അവതരിപ്പിക്കുകയും ചെയ്തു.
അഭിനയം പോലെ തന്നെ എഴുത്തും ഇഷ്ടമായിരുന്ന അവർ ഹൈസ്കൂളിലെ അവസാന രണ്ട് വേനൽക്കാലങ്ങൾ ചെറുകഥ, കവിതാ രചനാ ക്ലാസുകളിൽ പങ്കെടുക്കുകയും സാന്താ മോണിക്ക ഔട്ട്‌ലുക്കിന്റെ ഒരു ബാല റിപ്പോർട്ടറായി ജോലിയെടുക്കുകയും ചെയ്തു.
സാന്ത മോണിക്ക ഉന്നത വിദ്യാലയത്തിൽ ചേർന്ന സ്റ്റുവർട്ട്, അവിടെ നാടകരംഗത്ത് സജീവമായി പ്രവർത്തിക്കുകയും കൂടാതെ മുതിർന്നവരുടെ ക്ലാസിലെ നാടകമായ ദി സ്വാനിലെ പ്രധാന വേഷം അവതരിപ്പിക്കാൻ അവസരം ലഭിക്കുകയും ചെയ്തു.
അഭിനയത്തോടൊപ്പം എഴുത്തും ഇഷ്ടമായിരുന്ന സ്റ്റുവാർട്ട് ഹൈസ്കൂളിൽ തന്റെ അവസാനത്തെ രണ്ട് വേനൽക്കാലം ചെറുകഥ, കവിതാ രചന എന്നിവ സംബന്ധമായ ക്ലാസുകൾ എടുക്കുകയും സാന്താ മോണിക്ക ഔട്ട്ലുക്കിന്റെ ഒരു ബാല റിപ്പോർട്ടറായി പ്രവർത്തിക്കുകയും ചെയ്തു.
കൗമാരപ്രായത്തിൽ, രണ്ടാനച്ഛനുമായി ഒരു പ്രക്ഷുബ്‌ധമായ ബന്ധം പുലർത്തിയിരുന്ന അവർ, വീടുവിട്ടു പോകുന്നതിന്റെ ഭാഗമായി കോളേജിൽ ചേരാനും ശ്രമിച്ചു.
ഹൈസ്കൂൾ വിദ്യാഭ്യാസത്തിനുശേഷം ബെർക്ക്‌ലിയിലെ കാലിഫോർണിയ സർവകലാശാലയിൽ ഉപരിപഠനത്തിന് ചേർന്ന സ്റ്റുവർട്ട് തത്ത്വചിന്തയിലും നാടക കലയിലും പ്രാവീണ്യം നേടി.
കോളേജ് നാടകങ്ങളിലെ സ്ഥിര സാന്നിദ്ധ്യമായിരുന്ന അവർ ഡെയ്ലി കാലിഫോർണിയനിൽ ജോലി ചെയ്തതോടൊപ്പം കാമ്പസ് സാഹിത്യ ജേണലായ ഓക്സിഡന്റിന് സാഹിത്യ സംഭാവനകൾ നൽകുകയും ഒരു കലാകാരന്റെ മാതൃകയെന്ന നിലയിൽ പ്രവർത്തിക്കുകയും ചെയ്തു.
ബെർക്ക്ലിയിൽവച്ചാണ് അവർ ഗ്ലോറിയ സ്റ്റുവർട്ട് എന്ന പേരിൽ ഒപ്പിടാൻ ആരംഭിച്ചത്.
യുസി ബെർക്ക്‌ലിയിൽ ഒരു വിദ്യാർത്ഥിനിയായിരിക്കുമ്പോൾ, സ്റ്റുവർട്ട് യംഗ് കമ്മ്യൂണിസ്റ്റ് ലീഗിൽ ചേരാൻ ആഗ്രഹിച്ചു.
അവർ ഇതെക്കുറിച്ച് എഴുതി, "ഇത് പാവപ്പെട്ടവർക്കും അടിച്ചമർത്തപ്പെട്ടവർക്കും വേണ്ടിയാണെന്ന് എന്നോട് പറഞ്ഞിരുന്നു. അത് എന്നെ ആകർഷിച്ചു. പക്ഷേ പതിനെട്ട് വയസ്സിന് താഴെയുള്ള ആർക്കും ലീഗിൽ അംഗത്വം നൽകില്ല, അതിനാൽ എനിക്ക് അതിൽ ചേരാൻ സാധിച്ചില്ല."